**Ühistranspordiseaduse muutmise seaduse eelnõu seletuskiri**

**1. Sissejuhatus**

**1.1. Sisukokkuvõte**

**1.1.1.** Eelnõu on ajendatud asjaolust, et tagada võrdne kohtlemine Ühistranspordiseaduse 8. peatükis „Nõuded taksoveol“, mille osad normid on põhiseadusega vastuolus. Samuti on eelnõu eesmärgiks tagada Keeleseaduses sätestatud normide ja nõuete täitmine.

**2. Eelnõu eesmärk**

Eelnõu eesmärgiks on korrastada Ühistranspordiseadus tagades sellega klientide parem ja turvalisem teenindamine.

**3. Eelnõu sisu ja võrdlev analüüs**

**3.1**. Muuta seaduse **paragrahvi 54 lõiget 4** ja sõnastada see järgmiselt:

„(4) Taksovedu on ilma taksoveoloa, sõidukikaardi ja teenindajakaardita keelatud. Taksoveo osutamisel peab sõidukil olema vähemalt üks taksotunnus, milleks on auto katusel paiknev takso plafoon või auto paremal küljel asetsev taksoteenust osutav kirjeldus“.

**Selgitus**: *Muudatuse eesmärgiks on asjaolu, et taksotunnuse kasutamisel välistada nõndanimetatud „piraattaksode“ osalemist reisijate veol.*

**3.2.** Täiendada seaduse **paragrahvi § 57 lg 1 punktiga 5** ja sõnastada see järgmiselt:

„5) tulenevalt Keeleseaduse § 7 p 6 esitama vähemalt B1-tasemel eesti keele oskust tõendava dokumendi“.

**Selgitus**: *Nimetaud paragrahvis sätestatakse nõuded teeninduskaardi taotlejate. Tulenevalt 30.07.24 VV määrusest „Ametniku, töötaja ning füüsilisest isikust ettevõtja eesti keele oskuse ja kasutamise nõuded“, mis on vastuvõetud Keeleseaduse § 7 p 6 alusel, nõutakse vähemalt B1-tasemel eesti keele oskust isikutelt, kelle tööülesannete hulka kuulub tarbijate vahetu ja regulaarne teenindamine, Taksojuht on aga teenindaja. Muudatusega püütakse välistada isikute tööle asumist, kes ei oska nõutaval tasemel eesti keelt. Seadused on täitmiseks.*

**3.3.** Seaduse **paragrahv 58 lg 2 p 2** tunnistatakse kehtetuks**.**

**Selgitus:** *Tühistatava punkti praegune sõnastus: „taksomeetri kohandamistunnistuse, kui sõidukiga soovitakse teostada taksovedu, mille tellimine ja hinna arvestamine toimub infoühiskonna teenuse vahenduseta“. Infoühiskonna teenus on abstraktne määratlemata õigusmõiste, mis ei oma piisavat õigusselgust. Teiseks peab kõiki taksovedu teostavaid isikuid kohtlema võrdsetel alustel. Põhiseaduse § 12 kohaselt on kõik seaduse ees võrdsed.*

**3.4.** Seaduse paragrahv **58 lg 2 p 3** tunnistatakse kehtetuks**.**

**Selgitus:** *Arvestades asjaolu, et 58 lg 2 p 2 on tunnistatud kehtetuks, tuleb tühistada p 3, mis otseses seoses p 2.*

**3.5.** Seaduse **paragrahvi 64 lg 3** muudetakse ja sõnastatakse järgmiselt:

„(3) Taksoveol kasutatavale sõidukile peavad olema paigaldatud plafoon, taksomeeter, hinnakiri (edaspidi taksotunnused) ja printer“.

**Selgitus:** *Kehtiv lg 3 sätestab: „Kui taksoveo tellimine ja hinna arvestamine toimub infoühiskonna teenuse vahenduseta, peavad taksoveol kasutatavale sõidukile olema paigaldatud taksomeeter, hinnakiri ja printer. Taksoveol kasutatavale sõidukile peavad olema paigaldatud taksomeeter, hinnakiri ja printer ka siis, kui sõidukiga soovitakse teenindada sõitjat taksopeatusest“. Kõiki takso vedu teostavaid isikuid peab kohtlema võrdsetel alustel. Põhiseaduse § 12 kohaselt on kõik seaduse ees võrdsed.*

**3.6.** Seaduse **paragrahvi 64 lg 6** muudetakse ja sõnastatakse järgmiselt:

„(6) Sõidukile on keelatud paigaldada taksotunnust matkivat tunnust. Samuti on keelatud mis tahes teenuse osutamine sõidukiga, millel on taksotunnust matkiv tunnus“.

**Selgitus:** *Kõiki taksovedu teostavaid isikuid peab kohtlema võrdsetel alustel. Põhiseaduse § 12 kohaselt on kõik seaduse ees võrdsed. Muudatus välistab ka nõndanimetatud „piraattaksode“ tegutsemise, mis omakorda tagab ka reisijate turvalisuse.*

**3.7.** Seaduse **paragrahvi 65 lg 1** muudetakse ja sõnastatakse järgmiselt:

„(1) Taksoveol on sõidukijuht kohustatud:“

**Selgitus**: *Hetkel kehtiv norm „(1) Kui taksoveo tellimine ja hinna arvestamine toimub infoühiskonna teenuse vahenduseta, on sõidukijuht kohustatud“: Kõiki taksovedu teostavaid isikuid peab kohtlema võrdsetel alustel. Põhiseaduse § 12 kohaselt on kõik seaduse ees võrdsed.*

**3.8.** Seaduse paragrahv 65 lg 11 tunnistatakse kehtetuks.

**Selgitus:** *Infoühiskonna teenus on abstraktne määratlemata õigusmõiste, mis ei oma piisavat õigusselgust. Teiseks peab kõiki taksovedu teostavaid isikuid kohtlema võrdsetel alustel. Põhiseaduse § 12 kohaselt on kõik seaduse ees võrdsed.*

**3.9.** Seaduse **paragrahvi 65 lg 4** muudetakse ja sõnastatakse järgmiselt:

„(4) Taksoveol tasub sõitja hinnakirja alusel kujuneva taksomeetri näidu järgi. Kui sõidukijuht rikub käesoleva paragrahvi lõikes 1 või 2 sätestatut, on sõitjal õigus tasumisest keelduda“.

**Selgitus:** *Infoühiskonna teenus on abstraktne määratlemata õigusmõiste, mis ei oma piisavat õigusselgust. Teiseks peab kõiki taksovedu teostavaid isikuid kohtlema võrdsetel alustel. Põhiseaduse § 12 kohaselt on kõik seaduse ees võrdsed.*

**3.10.** Seaduse **paragrahvi 66 lg 2** muudetakse ja sõnastatakse järgmiselt:

„(2) Taksoveol teeliikluses osutatavate teenuste hinnad peab vedaja programmeerima sõidukile paigaldatud taksomeetrisse ja need peavad olema kantud taksomeetri kohandamise tunnistusele ning hinnakirjale. Mis tahes teenuse hinna eraldi esiletõstmine, kui see võib sõitjat eksitada, on keelatud“.

**Selgitus:** *Infoühiskonna teenus on abstraktne määratlemata õigusmõiste, mis ei oma piisavat õigusselgust. Teiseks peab kõiki taksovedu teostavaid isikuid kohtlema võrdsetel alustel. Põhiseaduse § 12 kohaselt on kõik seaduse ees võrdsed.*

**4. Eelnõu terminoloogia**

Eelnõus ei kasutata uusi termineid.

**5. Seaduse mõju**

Muudatus mõjub positiivselt nii reisijate teenindusele kui ka viib taksoveo teenuse osutajad võrdsele tasemele. Samuti tagab muudatus Keeleseadusest tulenevate nõuete täitmise.

**6. Seaduse rakendamiseks vajalikud kulutused**

Seaduse muudatusega ei kaasne kulutusi.

**7. Rakendusaktid**

Seaduse jõustamiseks ei ole eraldi rakendusakte vaja.

**8. Seaduse jõustumine**

Eelnõu jõustub seaduse avaldamisest Riigi Teatajas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Algatab Riigikogu liige 10.02.2025

Kalle Grünthal